Reiz bija kāda talantīga melnādainā meitene, kuru neviens neievēroja.
Lai vai cik skaļi viņa kliedza, viņa vienmēr palika meitene bez balss.
Kad Roza Gila bija pusaudze un centās izdzīvot Losandželosas ielās,
viņas rakstnieces un mākslinieces talants
uzplauka nenoliedzamā ģenialitātē.
Taču neviens to neievēroja.
GILA ROZA
Vai viņas dzimuma dēļ? Rases dēļ?
Vai garīgās slimības dēļ, kas sāka pārņemt viņas prātu?
Lai vai kāds bija iemesls, Roza bija neredzama.
Bet patiesībā viņai balss bija.
Taču šo balsi nozaga kāds, kuru viņa mīlēja kā māsu.
Maika Kīta nozaga Rozas Gilas sāpīgo, tomēr spēcīgo izdzīvošanas stāstu
un pārtaisīja to par savējo,
zinot, ka pat tad, ja Roza censtos viņu atmaskot,
viņa būtu tikai dusmīga, garīgi slima melnādainā bezpajumtniece,
kam neviens neticētu.
Neizmērojama nekaunība.
Kaitējums… uz mūžu.
Bez Rozas bija vēl viens cilvēks, kas zināja par Maikas ilgo krāpšanu.
Holts Rolinss.
Arī viņš zināja noslēpumu, kas bija viņas veiksmīgās karjeras pamatā,
un viņa pienākums bija par katru cenu to nosargāt.
Pirms divām dienām Rolinss mēģināja apklusināt Rozu uz visiem laikiem.
Vai viņš pats izlēma sargāt tās sievietes noslēpumu, kurai visu mūžu bijis uzticīgs?
Vai arī viņš klausīja Maikas pavēlēm?
Viens šķiet skaidrs.
ROZA GILA
Iespēja, ka Rozas stāsts varētu nākt gaismā,
bija drauds sievietei, kuras identitātes pamatā ir meli.
Šajā Pārdomājot vēlreiz sērijā mēs pētīsim divas nozagtas dzīves.
Rozas Gilas un Džošuas Kīta.
Šis izraisīs viļņošanos. Nopietni.
Cilvēkiem Rozas stāsts nebūtu jādzird no manis.
Ar ko esmu labāka, ja runāju viņas vietā?
Tev tas ir jādara, jo pašlaik viņa pati runāt nevar.
Es justos drošāk, ja nebūtu pazaudējusi to sasodīto diktofonu.
Tu esi žurnāliste, Popij. Tu pati esi diktofons.
Viņa man neizstāstīja, kas notika pēc tam, kad Džošs dzirdēja patiesību.
Labi. Ko tu gribi darīt?
Džošs, Ramons, Roza - viņi visi kļuva par mērķi,
jo pazina to Maikas pusi, kuru viņa no sabiedrības slēpa.
Un mēs zinām, ka aiz šiem uzbrukumiem stāv Holts.
Varbūt izņemot uzbrukumu Džošuam.
Holts bija tikai ierocis.
Gaili nospieda Maika.
Ja Roza nespēj runāt, varbūt runās Holts.
Mēģināšu izkārtot tev apmeklējumu cietumā.
Sveikas! Mitrijs ir klāt.
Teica: ja liksi gaidīt, pieskaitīs rēķinam.
Sveiks!
Labdien!
Tur vajag tavu parakstu.
Lūdzu, saki, ka pēc šīs sēdes man par tiesāšanos nebūs jādomā.
-Labāko scenāriju? -Lūdzu!
Tiesnese mums ļaus pārcelt mediāciju, uz kuru neatnāci.
Markusu sašāva.
Kad satiksi Alanu, esi laipna. Un atvainošanās neskādētu.
Zini, prāvās bieži vien cilvēkiem vajag tikai to.
Es neatvainošos par to, ka daru savu darbu.
Tas nav labākais scenārijs.
Tiesnese mūs izsauc uz tiesu, lai gan tikai lūdzam nolikt citu datumu.
Tā nav laba zīme.
Nu, es zinu, ka liksi lietā savu šarmu.
Pietaupi to sīrupu tiesnesei!
Tu - izmazgā to bļodiņu!
-Vai viņš ko pateica? -Ne gluži.
Man augu diennakti zvana prese un grib komentārus.
-Es saprotu. -Nedomāju vis.
LOSANDŽELOSAS POLICIJA GILA ROZA
Viņa ir jāarestē. Šodien. Prokurors ir gatavs celt apsūdzības.
Tas nav pareizi.
Pareizi? Tu man teiksi šo vārdu?
-Es nekaunos ne par ko, ko esmu darījis. -Vajadzētu.
Tev pat nevajadzētu būt policistam. Bet te nu mēs esam.
Es tev teicu, kas notiks, ja ļausi tai reportierei iesaistīties.
Mediji ieņirdz.
Šī lieta nodaļai kļūst par apkaunojumu.
Laika tev bija pietiekami. Līdz nedēļas beigām pabeidz!
Nē, es zinu, kā izskatās. Tiešām. Lūdzu, ticiet…
-Liec nost! -Atvainojiet! Es pārzvanīšu.
-Man ar tevi jārunā. -Par ko? Esmu aizņemta.
Paklausies!
PĀRDOMĀJOT VĒLREIZ POPIJA PĀRNELA
Miljoniem cilvēku, kas domā, ka viņu pazīst,
Maikas Kītas dzīve ir iedvesmas avots.
Bet šī neparastā māksliniece, atzītā pašpalīdzības padomdevēja,
nav tāda sieviete, par kādu izliekas.
Nākamajā Pārdomājot vēlreiz: "Atmaskojot leģen"…
TĪZERIS: ATMASKOJOT LEĢENDU
Zinu, es dzirdēju. Ko es, tavuprāt, daru?
Daži valdes locekļi jautā, vai viņiem jāmeklē tiesiskā aizsardzība.
Podkāsta dēļ?
Ziņās joprojām rāda Holta arestu.
Pēc Ramona un Džoša nāves personāls uztraucas par drošību.
Popija visus noskaņo citu pret citu. Tā ir tikai viņas vaina.
Vai tev viss labi? Jo tev ir jākoncentrējas.
Varbūt viņa jāsoda ar vēl vienu prāvu.
-Lai izbeidz prettiesisku rīcību. -Nē. Maika! Maika!
Pēc dažām dienām ir tikšanās ar valdi.
Viņi apšauba tavu spēju vadīt. Vai tu manī klausies?
-Man jānoskaidro, cik daudz viņa zina. -Ko viņa zina par ko?
Markus?
Sveiks, Markus! Zarīna! Es dzirdēju, kas notika. Domāju, ka vēl būsi slimnīcā.
Vajadzētu būt.
Ja gulēšu gultā, lode mazāka nekļūs.
To atstāja iekšā?
Jā, tā savu ļaunumu jau nodarīja.
Pašlaik nav vajadzības riskēt ar operāciju.
Un nemaz nepūlies man teikt, ka negribēji, lai tā notiek.
Es tev nelūdzu doties līdzi Popijai.
Markus, ko viņa plāno?
-Vai tu tagad ņirgājies? -Ejam! Ejam!
Jūs sajūsmina sabiedriskā arhitektūra, vai tiekamies te cita iemesla dēļ?
Ai, nē. Man pēc 15 minūtēm jāsniedz liecība.
Klau…
es baidos, ka ar Rozu var notikt kas slikts.
-Nedomāju, ka Holts liks viņu mierā. -Viņš ir ieslodzīts.
Maika var samaksāt drošības naudu.
Rozas stāsta dēļ nogalināja Džošu un Drū.
Maika darītu visu, lai paturētu to noslēpumā.
Kas ir?
Es Rozu apcietinu par Džošuas un Drū slepkavību.
-Kāpēc? -Roza ar Džošu sazinājās.
Atradām Džošuas kontā izdzēstu e-vēstuli, kurā izteikti nāves draudi.
Ir ziņojumi, ka viņa vajājusi Maiku. Tas bija vardarbīgi.
Maikai nācās pieprasīt tuvošanās aizliegumu.
Mēs uzskatām, ka Roza izstāstīja Džošam savu stāstu.
Un, kad Džošs neļāva viņai šīs apsūdzības izteikt publiski,
viņa viņu nogalināja.
Drū bija nepareizā vietā nepareizā laikā. Viņa krita panikā. Aizbēga.
-Jūs pieļaujat kļūdu. -Vai nu kļūdos, vai zaudēju darbu.
Jūs dabūsiet citu darbu.
Sen neesmu manījis darbnīcā Āronu. Vai viņš joprojām brauc?
Salauza kāju, tīrot notekcauruli. Svētdienas braucējs.
Pasaki, lai atnāk uzraut ar mums pokeru bārā The Knock.
-Labi. Pateikšu. -Mana kliente šo to jēdz no močiem.
Vai ne, Pārnelas kundze?
Neatceros, kad pēdējoreiz braucu, bet jā.
Nepārspējams adrenalīns.
Ai, velns!
Kas ir?
Džūlija Frenka. Smagsvars. Viņu dēvē par Tuksneša Ērgli.
Parasti pārstāv tikai augstākā līmeņa lietas, bet tas nekas.
Jūsu godība, mana kliente Alana Keiva. Alana, tā ir tiesnese Sendija Māršala.
Labdien, jūsu godība!
Paldies.
Sāksim?
Jūsu godība, ja drīkstu. Prasītāja ir nolīgusi citus juristus.
Lūdzu šīsdienas lūguma izskatīšanu pārcelt,
lai varu parunāt ar viņas jaunajiem pārstāvjiem.
Pieturēsimies pie grafika, Roša kungs.
Pārnelas kundze, esmu izskatījusi jūsu lūgumu.
Es atzīstu, ka pagājušonedēļ neieradāties attaisnojošu apstākļu dēļ.
Bet tas, ka neieradāties tiesā, lai iesaistītos bīstamā nodarbē,
riskējot ar apkārtējo cilvēku drošību
un nerēķinoties ar pienākumu ierasties tiesā,
kurā tiek apšaubīta jūsu profesionālā darbība…
liecina par kliedzošu neapdomību.
-Bet, jūsu godība, es… -Jūs lūdzāt mediāciju, vai tad ne?
Es noraidu jūsu lūgumu to pārcelt.
Šīs prāvas faktu atklāšanas posmam sekos liecību sniegšana, kā plānots.
-Nevajag! -Alana?
Alana, lūdzu. Ko tas viss nozīmē?
Tas man ir jādara. Ģimenes dēļ.
Man rūp tas, kas ar jums notika.
Ticiet man, es visiem spēkiem cenšos strādāt citādi -
lai cilvēki neciestu.
Kā sauc manu dēlu?
Jūs neesat mainījusies.
Lūk, kāpēc es to daru. Un es pieņemšu jebkādu palīdzību.
Kas tas bija?
Es zinu, kā sauc viņas dēlu. Henrijs.
Viņa mani pārsteidza nesagatavotu, tas arī viss. Henrijs Keivs.
Viņi to maiņu izmantos pret mums.
Vai tu no tās sarunas izlobīji,
kā gan Alana Keiva var atļauties nolīgt Džūliju Frenku?
-Hallo! -Tu nolīgi advokātus Keivas prāvā?
-Labvakar, Podziņ! -Tā nav spēle, Maika.
Nē.
Tā ir izdzīvošana.
Ja tu pasaulei atklāsi, ko es nodarīju Rozai, es zaudēšu visu.
Bet tu to esi pelnījusi.
Tad kāpēc tu vēl to podkāstu neesi publicējusi? Ko tu gaidi?
-Es pie tā strādāju. -Tu vilcinies.
Tu centies mani sodīt.
Bet tas, ko es nodarīju Rozai, nav nekas, salīdzinot ar tavu nodarījumu.
Tie ir draudi.
Tam tā nav jānotiek.
Es tikai gribu noskaidrot, kurš ir Džoša slepkava.
Nu, viņi arestēja Rozu.
-Domā, ka to izdarīja viņa. -Ko?
-Kad? -Atsauc advokātus!
To es nevaru.
Tad lai ir izdzīvošana. Kā tu saki.
Vai tev vajadzētu stūrēt?
Tev ir brītiņš?
Jā.
Nu…
es domāju izvirzīt apsūdzību pret policistu, kas mani sašāva.
Tā. Bijušais policists tiesāsies ar nodaļu?
Tā varētu būt nopietna kļūda.
-Un tad tas atkārtosies? -Saprotu.
Gribi izlikt apskatei visu savu dzīvi?
Jo, kad tā mašinērija sāks griezties, tā tevi sadragās.
Un kā ar tevi?
Popija man pateica, ka esat arestējuši Rozu.
Un es minēšu, ka tev pārmet pārāk lēnu lietas izmeklēšanu.
Paklau, vai nu mēs ļaujam, lai mašinērija mūs sadragā…
vai arī kaut ko lietas labā darām.
OKLENDA CAPSTONES
-Sveiks, Hērbij! -Sveika, Popij!
Mos!
Jau iekārto bāru pa savam?
Tēvocis aizveda mani uz moču darbnīcu. Tur visādi dārgumi krāj putekļus.
Šis ir bārs, nevis muzejs.
Man patīk. Mums ir gara vēsture, un dažiem ir īsa atmiņa.
Capstones neviens neaizmirst.
Kā tu jūties, tētiņ?
Tāpat kā pirms piedalīšanās tajā klīniskajā pētījumā.
Tas nozīmē, ka tev nekļūst sliktāk.
Ko nu mēs zinām.
-Vai varam parunāties? -Saki, kas uz sirds!
Maika zina kaut ko, kas var iznīcināt manu dzīvi.
Mūsu visu dzīvi.
Ko?
Es negribu, ka cieš vēl kāds.
Pietiek jau ar to, kas visiem man tuvajiem cilvēkiem ir jāpārdzīvo
tās sasodītās tiesas prāvas dēļ.
Vai tu man prasi atļauju mest mieru?
Tev tas ir jānoved līdz galam.
Mēs esam stipri. Mēs izturēsim.
Viņa par mums visiem zina tik daudz.
Tieši tāpēc viņa tevi tajā ievilka.
Viņai bija trumpis.
Ar šiem noslēpumiem viņa vienmēr varētu turēt mani pavadā.
Kā tas tev liek justies?
Es gribu to visu sagraut.
Cik ilgi viņa pie mums paliks?
Vai jums viss labi, meitenes?
Kas…
Kas noticis? Ko jūs te laukā darāt?
Ej! Izsauc policiju!
Labi. Viss ir kārtībā.
Vai esat te kopā ar kādu pieaugušo?
-Ar viņas auklīti. -Kur tava auklīte ir?
Viss kārtībā. Tu vari man pateikt. Kas noticis?
Šī izmeklēšana neaizsargātu sievieti ir nostādījusi
bīstamā juridiskā situācijā.
Viņu tur aizdomās par noziegumu, kuru, manuprāt, viņa nav pastrādājusi.
Lai gan patiesībā
es nevaru apgalvot, ka Roza nav Džoša slepkava.
Un es spēju saprast to izmisumu, ko viņa, iespējams, juta, kad viņai…
atņēma balsi.
EIMSS
Jums nu gan ir dūša. Jūs zināt, ka jums nav taisnība par Rozu.
Zinu.
Tad kāpēc jūs viņu vajājat?
Eims!
Pirms trīs gadiem mani…
mani izsauca uz kādu māju Ekselsiora rajonā.
Bija baumas, ka tur varētu būt aizdomās turētais par nolaupīšanu.
Jau kopš ierašanās brīža man šķita: kaut kas nav, kā vajag. Bet es…
es gribēju viņu noķert.
Tāpēc es apspiedu savu intuīciju un ķēros pie darba.
Un tas izvērtās slikti. Pavisam slikti.
Bija liela ņemšanās, pakaļu piesegšana…
jo aizdomās turētais aizbēga un jauna meitene gāja bojā.
Es to atceros. Par to vēstīja visās ziņās. Tas bijāt jūs?
Formāli - jā.
Es biju grēkāzis.
Es uzņēmos vainu par visas nodaļas kļūdām.
Mani vienkārši atlaida, tādēļ es to apstrīdēju.
Iesūdzēju nodaļu tiesā par nepamatotu atlaišanu un uzvarēju.
Visi gaidīja, ka piekritīšu mierizlīgumam,
aiztraukšos tālēs zilajās ar izspiesto piķi.
Bet jūs atgriezāties darbā.
Lai katru dienu viņiem to atgādinātu.
Es laikam būtu rīkojusies līdzīgi.
Roza ir pamodusies.
Ja gribat ar viņu runāt, rīt no paša rīta esiet slimnīcā.
Es novilcināšu viņas pārvešanu uz ieslodzījuma vietu.
Nodaļa grib šai lietai likt punktu.
Dieva dēļ, Popij, vienkārši pasakiet paldies!
Paldies.
Popija Pārnela, prese.
Kā tu jūties?
Es gribu pabeigt mūsu sarunu.
Vai man tev ko atnest? Ūdeni?
Labi.
Nesteidzies!
Man nekad nebija klājies tik labi,
dzīve beidzot sāka nokārtoties, kad Džošua mani uzaicināja uz tām svinībām.
Viņš tevi ielūdza uz Maikas benefici?
Es no ārpuses ieskatījos ēkā, kur tā notika.
Visi izskatījās tik skaisti.
Es redzēju savus darbus. Savu mākslu.
Tā bija izlikta visur.
Tas bija ideāli.
Man bija sajūta, ka dodos uz pirmizrādi.
Tikai tā būtu manas dzīves pirmizrāde.
Mana dzīve atkal būtu mana.
Viņš apsolīja, ka Maika visiem izstāstīs, kas es esmu.
Visu to kameru un reportieru priekšā
viņa atzīsies, ko bija izdarījusi.
Maika viņu noteikti apstrādāja.
Viņš pārdomāja.
Ko tu gribi teikt?
Es viņu pēc tam sagaidīju.
Viņš teica, ka viņam vēl jāsaved kārtībā sava dzīve, pirms mēs ko darām.
Tolaik viņš bija nodibinājis attiecības ar savu dēlu.
Es domāju, ka viņš gatavojās Maiku pamest, taču viņai kaut kā izdevās viņu atrunāt.
Kad aizgāju uz svinībām,
viņi lika apsardzei izvest mani ārā kā noziedznieci.
Viņš saņēma, ko pelnījis.
Viņš mani nodeva, tāpat kā Maika.
Roza, vai tu redzēji Džošuu pēc tam, kad aizgāji no svinībām?
Policija teica, ka tu esot viņam sūtījusi e-vēstules. Draudējusi.
Viņš visu laiku saņēma draudus.
Tās dokumentālās filmas dēļ.
Viņš bija mana pēdējā cerība, ka mani kāds aizstāvēs.
Atvainojiet, policista kungs. Mani sauc Maika Kīta.
Esmu sena Rozas Gilas draudzene.
Un es gribētu ieiet un…
-Ielaidiet viņu! -Roza, es…
Ielaidiet viņu!
Man ir ļoti žēl, ka ar tevi kas tāds notiek.
Es to negribēju. Gribu, lai tu to zini.
Es gribēju palīdzēt cilvēkiem…
tādiem kā tu un es.
Es nekad neaizmirsīšu, ko tu man nodarīji.
Tev viss labi?
Popija Pārnela no pirmās dienas uzlūkoja Ouenu kā aizdomās turamo.
Tas ir skaidrs kā diena.
Viņa gribēja viņu norakt, un viņa to izdarīja.
Viņš sevi nonāvēja,
jo Popija visai pasaulei pateica, ka viņš ir ļaundaris.
Viņa nomelnoja viņa vārdu, reputāciju, neatbildot par sekām.
Kāpēc lai viņa paliktu nesodīta?
Mani arestēja un pārmeklēja, bet ne jau Popija lika mani arestēt.
To izdarīja Ouens Keivs un viņa nodaļa,
un es te nesēdēšu un neļaušu jums vainot Popiju.
Pārdomājot vēlreiz fani cēla gaismā katru manas dzīves sīkumu.
Ziniet, es varu izturēt,
ka mūsu privātā dzīve tiek sīki un smalki iztirzāta publiski.
Bet mana meita? Viņa tādu iztirzāšanu nav pelnījusi.
Labi, paldies par liecību.
-Pieskarties nedrīkst, kundze. -Skaidrs.
Vai viņa ir mirusi?
Nē.
Bet viņu arestēja par Džošuas un Drū slepkavību.
-Bet viņa to ne… -Zinu.
Tur laikam neko nevar darīt.
Kas ar viņu notiks?
Tā nav mūsu problēma.
Tev jāparūpējas, lai tev apkārt būtu cilvēki, kam vari uzticēties.
Kāpēc…
Kāpēc tu to saki?
Es nevaru vienmēr būt tev līdzās.
Nerunā tā!
-Tā ir taisnība. -Es…
Vai atceries, kad es tev vienu tādu iedevu?
Tev bija panikas lēkmes, un mēs nekādi nevarējām tevi nomierināt.
Un es tev to apliku ap roku
un noplīkšķināju, lai atgādinātu tev, ka esi dzīvs.
Ka tu esi svarīgs.
Vai tu mani mīlēji, kad biji precējusies ar viņu?
Es ar to tikšu galā.
Holt!
Lūdzu, uzticies man, labi?
Holt! Holt!
Neko nesaki!
Man tevi vajag. Ja?
Ejam!
Holt!
Tu teici, ka Maika te būs.
-Kur viņa ir? -Viņa ieradīsies - ticiet man!
Vai viņa ir spējīga vadīt vai nav? Mēs gribam zināt tikai to.
Varat būt droši, ka…
Vai arī ir kāds cits, kas var pārņemt Patvēruma vadības grožus?
Es.
Ja jautājat, vai varu šo darbu uzņemties, tad atbilde ir jā.
Jā, es varu.
Tad tā arī darīsim.
Vai nodaļa ir atvainojusies?
Esat runājis ar policistu, kas jūs sašāva?
Vai izmeklējāt uz savu roku?
Labdien!
Pirmkārt, es gribu visiem pateikties, ka esat atnākuši atbalstīt.
Pagājušonedēļ, kad es dzinos pakaļ slepkavam, mani sašāva kāds policists.
Lode joprojām ir man kājā.
Ņemot vērā viņa nolaidīgo rīcību,
es paziņoju, ka pieprasu…
lai šis policists par savu noziedzīgo rīcību tiktu saukts pie atbildības.
Pats būdams bijušais policists, es to daru ar smagu sirdi.
Bet… man ir pienākums ne tikai pret žetonu,
bet arī pret savu kopienu.
Pret savu ģimeni. Sievu un meitu.
Mans…
Panāc, mīļā!
Mans pienākums ir atjaunot viņas uzticēšanos institūcijai,
par kuru es savulaik biju gatavs atdot dzīvību.
Pateicos par veltīto laiku.
Sveiki, Popij! Jums ir brītiņš?
Kas notiek?
Holts ir gatavs runāt. Ar jums.
Laikam viss, ko jums pateikšu, kļūs par pierādījumu?
Tu mani atsauci.
Esmu te, lai uzklausītu tavu stāstu.
Jūs mani tiesājat kopš brīža, kad nosaucāt manu vārdu savā podkāstā.
Vai tiešām domājat,
ka pēc visa, ko pateicāt, zvērinātie būs neitrāli?
Vai tad tas nebiji tu, kas bēga no Ramona slepkavības vietas?
Vai tad tu negulēji ar Maiku?
Vai tas nebiji tu, kurš man uzbruka?
Vai tu necenties nogalināt Rozu, vai tevis dēļ nesašāva manu draugu?
Ko tieši esmu pārpratusi?
Tu gribēji runāt.
Tad runā!
Jums jāsaprot, ka viss, ko darīju, bija manis paša izvēle.
Neviens man nelika to darīt.
Skaidrs.
Roza nenogalināja Džošu un to puiku.
Kā tu to zini?
To izdarīju es.
Kāpēc?
Džošs bija dusmīgs.
Roza viņam pateica, ka Maika ir krāpniece.
Viņa baidījās, ko viņš darīs, tāpēc es iejaucos.
Tas, ka es iepazinos ar Maiku, bija…
mans glābiņš.
Viņa redzēja, cik salauzts esmu, un sadziedēja manas brūces.
Vai tas tevi ar viņu sasaistīja?
Vai tas sasaistīja jūs?
Maika Rozu radīja.
Un tad viņa gribēja mainīt pasauli un to arī izdarīja.
Un Džošam sāka skaust.
Džošam bija pašam savi panākumi.
Bet viņš bija precējies ar sievieti, kas bija veiksmīgāka.
Viņš par Maiku runāja sliktu - viņš bija jāapklusina.
Tāpēc tu viņu nošāvi?
Maika mēdza žēloties, ka viņš tajā zilajā lādē glabā ieroci.
Tā nu es iegāju un to paņēmu.
Man žēl, ka ienāca tas puika. Man žēl, ka viņam to nodarīju.
Tātad tu to nožēlo?
To, kas notika ar Maiku, jūs izmantojat, lai pierādītu, cik godīga reportiere esat.
Viņa man par jums izstāstīja.
Par to, ko jūs izdarījāt.
Drū. Tā sauca to puiku, vai ne?
Mana vieta ir cietumā -
ja ne cita iemesla dēļ, tad tādēļ, ka atņēmu dzīvību tam puikam.
Man neiziet no prāta Holta vārdi.
Viņa teiktajā kaut kas nebija pareizi.
-Stāsti! -Viņš bija dīvains.
Tā visa situācija.
Saproti, kāpēc lai viņš tagad atzītos?
Viņš negribēja, ka Roza tiek pataisīta par vainīgo.
Viņš jutās vainīgs par to, ko bija izdarījis. Ko viņi bija izdarījuši.
Jā, un viņu jau tāpat apsūdz par Ramona slepkavību.
Tāpēc viņš uzņēmās vainu, lai glābtu Rozu.
Tā lāde bija slēgta.
Viņš bija pat tik precīzs, ka atainoja to savā leļļu mājā.
Holts teica, ka pistoli paņēmis dusmu uzplūdā, vai ne?
Bet viņš nevarēja zināt slēdzenes kodu, ja vien slepkavība nebija plānota.
To, vai viņš zina kodu, var viegli noskaidrot. Pajautā viņam!
Es zvanu Eimsam.
Tātad Holts slepkavībās atzinās.
Pieņem uzvaru, pirms laurus plūc Sanfrancisko policija.
Runa nav par lietu, vai ne?
Es biju domājusi atklāt par Maiku ko neglaimojošu,
bet nu vairs nešķiet godīgi to publicēt.
Ja Maika dzīvo melos, viņa liek dzīvot melos arī citiem.
Viņai beidzot jāizstāsta patiesība.
Cilvēki grib dzirdēt patiesību no tiem, kurus apbrīno.
Vai jūs neapgalvojāt, ka manas klientes nelaiķa vīrs Ouens Keivs
nogalināja Čaku Bērmenu un uzgrūda vainu savam dēlam?
Ja klausāties manu podkāstu,
jums jāzina, ka manas teorijas attīstās, nākot gaismā faktiem.
Bet teorija bija aplama, vai ne?
Jūs nevainīgu cilvēku nepatiesi un publiski apsūdzējāt slepkavībā.
-Es izdarīju loģisku secinājumu. -To sauc par reputācijas graušanu,
un jūs tā izrīkojaties pat ar savu labāko draudzeni Maiku Kītu.
Maikai ar šo lietu nav nekāda sakara.
Mēs iekļausim pierādījumos Pārdomājot vēlreiz jauno sezonu,
lai parādītu, ka veicat sistemātisku nomelnošanu
bez pamatotiem pierādījumiem.
Manas klientes podkāsts tiek veidots no pirmās personas skatpunkta.
Tas ne ar ko neatšķiras no kabeļtelevīziju ziņu raidījumiem.
Pārnelas kundze apzināti ignorē
sekas, ko rada viņas satraucošie apgalvojumi.
Mēs visi saprotam, ka podkāstā paužat personīgu viedokli,
bet vai varat godīgi teikt, ka jūsu vēstījums vienmēr ir objektīvs,
nevis tāds, kam jūs un jūsu fani gribat ticēt?
Vienīgais svarīgais vēstījums ir patiesība.
Ouenam Keivam bija noslēpumi, par kuriem neviens nezināja.
Pat viņa sieva ne.
Galu galā mēs nevaram noslēpties no saviem pagātnes grēkiem.
Tie atgriežas kā sabojātas attiecības,
zaudēta uzticība…
emocionāla ievainojamība.
Un Ouena Keiva gadījumā…
kā pašiznīcināšanās.
Man ir ļoti žēl par jūsu zaudējumu…
bet es par to neesmu atbildīga.
Alana!
Lūdzu, vai varu ar jums brīdi aprunāties?
Man ir patiesi žēl par to, kas notika ar Ouenu.
Ar jums. Un ar jūsu dēlu Henriju.
Es gribēju par visu vainot jūs.
Par to, ka iznīcinājāt to Ouenu, kuru es pazinu.
Tas Ouens bija lielisks tētis.
Ir grūti samierināties ar domu, ka es viņu varbūt nemaz nepazinu.
Es zinu, ka negribējāt, lai tā notiek.
Tomēr viņš ir miris.
Tu tur biji pārliecinoša. Varam uz tā atsperties.
Kad būs tiesa?
Tas atkarīgs no tiesneses grafika. Būs skarbi, bet mēs varam uzvarēt.
Popij!
Mums tur iekšā gāja labi. Ejam iedzert!
-Pārrunāsim nākamos soļus. -Paldies, Mitrij.
Man… ir jāstrādā pie materiāla.
Kaut kad vēlāk?
Turēšu pie vārda. Tu biji malacis.
Maika Kīta bija mana draudzene.
Šajā Pārdomājot vēlreiz sezonā
es par viņu atklāju ko tādu, ko nekad nebūtu iedomājusies.
Uzskatu, ka tas bija nepieciešams,
lai es varētu izmeklēt Džošuas Kīta slepkavību.
Bet es nevaru turpināt pieprasīt, lai citi ievērotu augstākus morāles standartus…
nekā es pati.
Reiz bija kāda talantīga melnādainā meitene, kuru…
neviens neievēroja.
Lai vai cik skaļi viņa kliedza,
viņa vienmēr palika meitene bez balss.
Viņas vārds…
bija Popija Pārnela.
Mēs ar Maiku kopā pārcietām briesmīgus notikumus,
tāpēc es viņai uzticējos ilgāk, nekā vajadzēja.
Viņa bija klāt manas dzīves šausminošākajā dienā.
Esmu ar notikušo samierinājusies, bet…
man jau sen vajadzēja izstāstīt patiesību.
Nāciet šurp!
Es jums parādīšu. Aiziet!
Jādabū tā sasodītā laiva.
Jūs mani kaitināt.
Paliec te! Stāvi tur!
Nu kāpēc tā laiva ir tik tālu?
Manis dēļ nomira kāda sieviete.
Es viņu saucu par mis Šērliju.
Viņa bija mana audžumāte.
Tā ir tik sasodīti tālu.
Velns! Gandrīz aizsniedzu. Nu taču!
Palīgā!
Palīgā! Es neprotu peldēt!
Popij!
Popij, nu palīdzi!
Palīgā!
Palīdziet man!
Airi! Padod airi!
Popij!
Popij, palīdzi! Palīdzi man!
Popij!
Palīdzi!
Popij! Popij!
Palīdzi!
Kur tava auklīte ir?
Viss kārtībā, tu vari man pateikt. Kas noticis?
Viņa ir mirusi.
Mis Šērlija bija…
cietsirdīga sieviete.
Viņa man darīja pāri. Atstāja novārtā. Viņa mani ienīda.
Bērnu.
Tomēr viņa bija cilvēks, kas pelnījis dzīvot.
Un es biju tikai maza meitene -
pārāk nobijusies un traumēta, lai viņu glābtu.
Es visu mūžu esmu dzīvojusi ar šo vainas apziņu.
Tāda ir mana neglītā patiesība.
Es zinu, ka Dievs man ir žēlīgs.
Jums, mani klausītāji… varbūt ir cits viedoklis.
Bet es nevaru pieļaut, ka mans žurnālistes godīgums tiek apšaubīts
manas pagātnes dēļ.
Es zinu, ka pakļauju savu ģimeni tām pašām mokām…
šādi atklājoties.
Bet…
vai, atklājot cilvēka dabas neglīto pusi, tiek panākts kas vairāk…
nekā tikai augstāki reitingi?
Nekā tikai atmaksa?
Runājot par Maiku Kītu, atbilde ir jā.
Viņa nozaga Rozas Gilas dzīvi.
Lai to slēptu, tika nogalināts Džošua Kīts.
Vakar Holts Rolinss atzinās Džošuas un Drū slepkavībā.
Viņš domā, ka viņa atzīšanās aiztaupīs Maikai pārdzīvojumus
par to, ka es savā izmeklēšanā atmaskoju viņas pagātni.
Tā nebūs.
Bet kāpēc?
Kāpēc lai cilvēks kaitētu pats sev, uzņemoties vainu par slepkavību,
un upurētu jebkādu cerību uz brīvību?
Sievietes dēļ, kuru viņš nekad nevarēs iegūt.
Vai viņu izmanto, lai slēptu tumšāku patiesību?
Slepkava varbūt ir atzinies…
bet slepkavība nav atrisināta.
Mani sauc Popija Pārnela,
un es gribu, lai to pārdomājat vēlreiz.
Es ar tevi lepojos.
Bija vērts gaidīt.
-Sveiki! -Viņš nezināja kodu.
Jums bija taisnība. Holts meloja, Popij.
Viņš Džošu nenogalināja.
Tad kurš to izdarīja?
NEATLIEKAMĀ PALĪDZĪBA
ROZA GILA 306. PALĀTA
Tulkojusi Aija Apse